open-index/open-wikipedia-markdown huggingface dataset:
Maia Tüür

**Maia Tüür** (sündinud 29. juulil 1978) on eesti ja prantsuse arhitekt.

Ta on alates 2005. aastast Prantsusmaa sertifitseeritud arhitekt (DPLG – *diplômé par le gouvernement*).

## Elukäik
Haridusteed alustas ta 1985. aastal Tallinna 21. Keskkoolis ja jätkas 1988. aastast Tallinna Balletikoolis. 1994. aastast õppis ta Tallinna Prantsuse Lütseumis, mille lõpetas 1997. aastal.

1997. aastal alustas õpinguid Eesti Kunstiakadeemias arhitektuuri ja linnaplaneerimise erialal ning jätkas Pariisis ENSA Paris – La Villette'is.

Ta on teinud koostööd selliste prantsuse arhitektuuribüroodega nagu Périphériques, Jacques Ferrier, Valode & Pistre, Carlo Ratti jt.

2015. aastal asutas Maia Tüür koos Yoann Dupouyga arhitektuuri- ja linnaplaneerimisbüroo TU-DU Architecture Urbanisme.

Pärast õpinguid jäi Pariisi, kus elab praeguseni.

## Tunnustus
* Europan 12 – auhind
* 2015. aastal La Défense'i linnamööbli biennaali "Forme Publique" võitja
* Europan 13 – auhind
* Europan 14 – ära märgitud

## Isiklikku
Maia Tüüri ema oli füüsik ja pedagoog Janne Tüür ja isa laevamehaanik Peeter Tüür. Ta sündis Haapsalus pere neljanda lapsena.

Tema vendadest on Tõnis Tüür muusik, Reiu Tüür kunstnik, Mihkel Tüür arhitekt ja Madis Tüür filmiprodutsent.

## Viited

## Välislingid
* TU-DU – Architecture – Urbanisme
* Intervjuu EUROPAN 17 võitjaga – VILLE N(M)ATURE MARNE-LA-VALLÉE
Lesbide lipp

**Lesbide lipp** on lipp, mida võivad kasutada lesbid või lesbismi toetajad. Lesbide lipu kasutamine on sümboolne viis väljendada enda määratlemist lesbina ja avaldada heakskiitu lesbilikele tõekspidamistele. Lesbide lippe on loodud mitmeid, neist tuntumad on kaheteralise sõjakirvega lipp, Huulepulga lipp, Roosa lipp, Päikeseloojangu lipp ja Sappholike lipp (inglise keeles *sapphic flag*), viimast kasutavad inimesed võivad, aga ei pruugi end idenfitseerida lesbidena. 

## Kaheteralise sõjakirvega lipp

Kaheteralise sõjakirvega lipp sümboliseerib kahe naise liidu võitmatust. Lipp on lilla, selle keskel on teravikul seisev kolmnurk, millel on kujutatud valget kaheteralise sõjakirve siluetti. Lipu loojaks oli geimees, graafiline disainer Sean Campbell. Ta disainis kõnealuse lipu aastal 1999.

## Huulepulga lipp

Huulepulga lipp loodi lesbide jaoks, kes tahavad end näidata oma naiselikumast küljest. Huulepulga lipul on seitse triipu, igaüks ise värvi. Lipu punakad ja roosakad toonid sümboliseerivad erinevate huulepulkade värvigammat. Lipust on olemas värvitud huulte kujutisega versioon ja ilma huulte kujutiseta versioon ehk Roosa lipp. Huulepulga lipu disainis Natalie McCray aastal 2010.

## Päikeseloojangu lipp

Päikeseloojangu lipu lõi Emily Gwen aastal 2018. Uue lipu loomise põhjuseks oli see, et inimesed nägid huulepulga lipus puudujääke ja pidasid seda probleemseks. Päikeseloojangu lipul on seitse triipu, nende värvigamma ulatub oranžist roosani ja igal värvil on kindel tähendus. Päikeseloojangu lipust on olemas Päikese ja Kuu lipu versioon, millest üks on vastavalt soojemates ja teine külmemates värvitoonides.

## Sappholike lipp

Sappholike lipu disainis Tumblri kasutaja *lesbeux-moved*, ta avaldas selle aastal 2015. Lipp koosneb kolmest triibust, millest äärmised on roosad ja keskmine on algversioonis õrnlilla (pea-aegu valge). Lipu keskel on kujutatud lillat lille. 

Algselt oli lipul kujutatud kimbukest kannikesi, mõnes hilisemas versioonis asendab seda praktilistel kaalutustel (et lipu valmistamine ei muutuks liialt keerukaks) lihtne lilla lilleõis. Samuti on hilisemates versioonides kasutatud lipu keskmise triibuna lumivalget värvitooni. 

Kannikesi (eriti lõhnavat kannikest) ja teisi lillasid lilli on peetud lesbide ja sappholike sümboltaimedeks.

## Viited

## Välislingid
Karpov

**Karpov** on venepärane perekonnanimi.

Venemaa Föderatsioonis oli perekonnanime Karpov (mehed) kandjaid 2014. aastal ligi 92 100 isikut, nimi Karpova (naised) oli rohkem kui 92 900 isikul. Ukrainas oli Karpovi nimelisi isikuid üle 6100 (Karpovaid 7600), Valgevenes ligi 3200 (Karpovaid ligi 2600) ja Kasahstanis ligi 2300 (Karpovaid üle 2100).

## Statistika Eestis
Eestis on 1. jaanuari 2024. aasta seisuga perekonnanimi Karpov 229 mehel ja 19 naisel. Perekonnanimede levikult on Karpov meeste puhul 235. ja naiste puhul 7188. kohal (Karpova nimelisi naisisikuid oli Eestis 263, levikult 216. koht).

Perekonnanime Karpov kandja on keskmiselt 41 aasta vanune (mediaanvanus on 41).

Kõige levinum on perekonnanimi Karpov vanuserühmas 45–49, kus neid on 10 000 elaniku kohta 2,57, ja Ida-Viru maakonnas, kus neid on maakonna 10 000 elaniku kohta 3,76.

Nimede eestistamisel loobuti perekonnanimest Karpov aastatel 1936–1940 kuuel juhul isikute poolt, kes soovisid uueks nimeks Ainla, Illasto, Lumet, Merisaar, Merivoog ja Pihlapuu.

## Nime kandjaid
* Anatoli Karpov, vene maletaja (1951–)
* Andri Karpov, ukraina motosportlane (1987–)
* Dmitri Karpov, Kasahstani kümnevõistleja (1981–)
* Lev Karpov, vene keemik ja revolutsionäär (1879–1921)
* Maksim Karpov, Eesti politseinik (1975–1999)
* Sergei Karpov, vene ajaloolane (1948–)
* Sten Karpov, eesti näitleja (1984–)
* Valeri Karpov, vene jäähokimängija (1971–2014)
* Vladimir Karpov, vene sõjaväelane ja kirjanik (1922–2010)

## Viited

## Välislingid
*
Firma (film 1993)

**"Firma"** (originaalpealkirjaga "The Firm") on 1993. aasta põnevusfilm, mille on lavastanud Sydney Pollack. 

Filmis mängivad Tom Cruise, Jeanne Tripplehorn, Gene Hackman, Ed Harris, Holly Hunter, Hal Holbrook, David Strathairn ja Gary Busey. 

Film oli nomineeritud kahele Oscarile parima filmimuusika ja naiskõrvalosatäitja (Holly Hunter) eest. 

## Süžee
Mitchi ootab ees karjäär advokaadina, kuid vahetult enne eksamit teeb tundmatu firma talle ahvatleva pakkumise. Tasu ja boonused on nii suured, et ta on isegi valmis firma rikkumistest mööda vaatama. Tema senine elu saab aga kiire lõpu, kui kaks firma omanikku mõrvatakse ning FBI hakkab teda küsitlema. Ta seisab valiku ees: jääda firmasse või teha FBI-ga koostööd. Kuna kõik on kadunud, otsustab ta asjale läheneda omamoodi.

## Välislingid
* Firma andmekogus IMDb (inglise)
Tucker Carlsoni intervjuu Vladimir Putiniga

**Tucker Carlsoni intervjuu Vladimir Putiniga** ("The Vladimir Putin Interview") on teleintervjuu Venemaa presidendi Vladimir Putiniga, mida juhtis Ameerika poliitiline kommentaator Tucker Carlson. 

2024. aasta 6. veebruaril salvestatud 127 minutit kestev saade jõudis vaatajateni 8. veebruaril 2024 Tucker Carlson Networki kanalil ja sotsiaalmeedia saidil X. See on esimene Putini intervjuu lääne ajakirjanikule pärast Venemaa sissetungi Ukrainasse veebruaris 2022.

## Viited

## Välislingid

* 
* Kuleba, intervistare Putin è come dare parola a Hitler nel '44 &#91;Tõlge: Kuleba: Putini intervjueerimine on nagu Hitleri intervjueerimine 44. aastal.&#93;. Rai News 24, 11. veebruar 2024

;Kajastusi Eesti meedias
* "Tucker Carlson kavatseb Putinit Moskvas intervjueerida" ERR, 7. veebruar 2024
* "KUULA | Miks intervjueerib Tucker Carlson Putinit ja mida peab sellest teadma?" Eesti Päevaleht, 8. veebruar 2024
* "Raag: Putini intervjuus ei olnud ühtegi uut mõtet" ERR, 9. veebruar 2024
* "Toomas Alatalu: Putin esitas jälle oma aukliku nägemuse ajaloost ja ootab USA-lt esimest sammu" Eesti Päevaleht, 9. veebruar 2024
* "Argo Ideon: „Kas meil on teiega talk-show või tõsine jutt?“" Maaleht, 10. veebruar 2024
* "KOLUMN | Edward Lucas: Carlson väärib karmimat nimetust kui kasulik idioot" Eesti Päevaleht, 13. veebruar 2024
Marino Faliero

**Marino Faliero** (1274 Veneetsia – 17. aprill 1355 Veneetsia) oli Veneetsia doodž 11. septembrist 1354 kuni 15. aprillini 1355.

Enne doodžiks valimist oli Faliero mereväe kommandöör ja diplomaat.

Paar kuud pärast doodžina ametisse asumist korraldas Faliero 1355. aasta aprillis ebaõnnestunud riigipöörde, kui üritas haarata võimu valitsevatelt aristokraatidelt. Faliero tunnistati kõigis süüdistuses süüdi ning ta hukati pea maharaiumisega sama aasta 17. aprillil.

Faliero ebaõnnestunud vandenõu oli hiljem inspiratsiooniks Lord Byroni ("Marino Faliero, Doge of Venice"; 1821) ja Casimir Delavigne'i näidenditele (1829). Delavigne'i näidend oli aluseks Gaetano Donizetti ooperile "Marino Faliero" (1835).
Heinrich Johann von Schlippenbach

**Heinrich Johann von Schlippenbach** (1679–1748) oli Schlippenbachide aadlisuguvõsast pärit Rootsi sõjaväelane ja ooberstleitnant, kes osales Põhjasõjas.

## Elulugu
Heinrich Johann von Schlippenbach sündis Tallinnas 1679. aastal Wolmar Anton von Schlippenbachi ja Helene von Lieweni peres.

1696. aastal liitus ta Ihukaitserügemendiga. Järgmine kuu sai ta Vestgöta-Dalarna rügemendis lipnikuks. 1703. aastal sai ta oma isa tragunirügemendis 2. järgu majoriks. Kaks aastat hiljem oli ta Hans Heinrich von Lieweni jalaväerügemendis ooberstleitnant. 1708. aasta 15. augustil vkj osales Schlippenbach Vinni lahingus ning juhtis hiljem Rootsi jalaväe taganemist. Ta langes selles kokkupõrkes vangi. Ta naasis vangistusest 1716. aastal. 

Schlippenbach abiellus 1719. aasta 24. veebruaril Juliane Helene von Ferseniga.

Heinrich Johann von Schlippenbach suri Tallinnas 22. augustil 1748.

## Viited


## Kirjandus
* Lewenhaupt, Adam. Karl XII:s officerare. Biografiska anteckningar. 1920.

* Stackelberg, Otto Magnus von. Genealogisches Handbuch der estländischen Ritterschaft. Görlitz. Kd. 1. Lk 726. 1931.
2. üksik eriotstarbeline brigaad

**2. üksik kaardiväe eriotstarbeline brigaad** (vene keeles *2-я отдельная гвардейская ордена Жукова бригада специального назначения*, s/o 64044) oli NSV Liidu Nõukogude armee Luure Peavalitsuse ja Venemaa Föderatsiooni Relvajõudude Kindralstaabi Luure Peavalitsuse väeüksus. 

Brigaad (*2-я Отдельная Бригада спецназа ГРУ ГШ (2 ОБрСпН), 2 ОБрСпН ГРУ ГШ МО*) dislotseerus Tšerehi asulas, Pihkva oblasti Promežitsas.

Luure Peavalitsuse 2. üksiku eriotstarbeline brigaadi koosseisus olid 154., 668., 334. ja 177. üksik eriotstarbeline salk. 

Venemaa Föderatsiooni Relvajõudude Kindralstaabi Luure Peavalitsuse 2. üksiku kaardiväe eriotstarbelise brigaadi koosseisus on brigaadi juhatus (s/0 64044), Promežitsa rajoonis  Pihkva oblastis, 70. ües, Petseris (s/o 75242), 329. ües (s/o 44917), Promežitsas ja 700. üksik eriotstarbeline salk (70-й отдельный отряд специального назначения)  (s/o 75143), Petseris.
## Brigaadi komandörid
*Aleksei Grišakov 1962–1966; 
* Igor Krehhovski 1966–1974; 
*Oleg Žarov 1974–1975;
*Juri Golousenko 1975–1979; 
*Vladimir Gvozd 1979–1987; 
*Anatoli Bezrutško 1987–1989; 
*Gennadi Sidorov 1989–1997;
*Anatoli Blažko 1997–2010
*Sergei Šakurin 2010–2014
*Konstantin Bušujev 2014–...

## Viited
Brest-Litovski rahuleping (Keskriigid-Ukraina)

**Brest-Litovski rahuleping** oli separaatrahuleping, mis kirjutati alla 9. veebruaril 1918 Brest-Litovskis Keskriikide (Saksa keisririigi, Austria-Ungari, Osmanite riigi ja Bulgaaria) ning Ukraina Rahvavabariigi vahel. Leping lõpetas Ukraina osalemise Esimene maailmasõjas. Brestis rahukõnelustel osalev Nõukogude Venemaa delegatsioon ei tunnustanud Ukraina Rahvavabariigi delegatsiooni ning pidas Ukraina esindajaks 25. detsembril 1917 Harkivis välja kuulutatud Ukraina nõukogude rahvavabariiki.

## Vaata ka
* Brest-Litovski rahuleping
Aspartaat

**Aspartaat** on asparagiinhappe aniooni nimetus (nt soola naatriumasparaadi koostises). Asparagiinhappe anioon tekib vesilahuses eelistatult sellise keskkonna pH juures, mis on kõrgem asparagiinhappe pK<sub>a</sub> väärtusest (ehk pH väärtustel üle 3,9). Kui keskkonna pH alaneb, siis läheb aspartaat taas üle asparagiinhappe vormi. Sama põhimõte kehtib ka asparagiinhappe jäägi kohta valkude ja peptiidide koosseisus, seepärast tähistatakse asparagiinhapet ja aspartaati samade lühenditega (Asp või D). Analoogne happe-aniooni tasakaal esineb looduslikest aminohapetest ka glutamiinhappe ja glutamaadi puhul.

Aspartaadist sünteesitakse taimedes ja bakterites mitmeid teisi aminohappeid (nt metioniin, treoniin, isoleutsiin, lüsiin), mis kuuluvad inimeste puhul asendamatute aminohapete hulka. Samuti osaleb aspartaat uurea tsüklis (karbamiidi biosünteesis) ja glükoneogeneesis (glükoosi biosüntees mitte-sahhariidsetest eelainetest).

Aspartaati ei tohiks segi ajada aspartaamiga – viimatimainitud orgaaniline ühend on sünteetiline magusaine, mis sisaldab asparagiinhappe jääki.

## Viited
Sapphic

***Sapphic*** on sõna, mida mõned lesbid ja kväärid kasutavad enda kohta ingliskeelses keskkonnas. Sõna on omandanud pisut laiema tähenduse kui lesbi, ehkki neid kahte kasutatakse vahel sünonüümidena. Sõnaga *sapphic* seostuv väljend on *sapphism*, mida on eesti keelde mõnikord tõlgitud kui "sapfism" ehk "lesbism". Sõnad s*apphic* ja s*apphism* on tuletatud Vana-Kreeka naisluuletaja Sappho nimest.

## Sümboolika
*Sapphic*'ute (nagu ka lesbide) sümboliteks on kannikesed, lavendel ja teised lillad lilled, samuti on nendega seostatud lillat värvitooni (eriti kannikeselillat ja lavendlilillat).

*Sapphic*'ute lipu disainis 2015. aastal Tumblri kasutaja lesbeux-moved. Lipp koosneb oma algversioonis kolmest triibust, mille kaks äärmist triipu on heleroosad ja keskmine õrnlilla. Lipu keskel on kujutatud kannikestekimpu.

Mõnes hilisemas versioonis on lipu keskmine triip valge ning kannikestekimbu asemel on kujutatud stiliseeritud kannikeseõit või lihtsat lillat lille ilmselt praktilistel põhjustel, et lipu tegemine ja välimus ei oleks liialt keerukas.

## Viited
Tsepeliinid

**Tsepeliinid** (leedu keeles ***cepelinai*** või ***didžkukuliai***, Žemaitijas *cepelinā*) on Leedust pärinevad lihatäidisega (ka seene- vm täidisega) kartuliklimbid, mida serveeritakse harilikult mitmekaupa hapukoore ja peekonitükikestega. Seda peetakse leedu rahvustoiduks ning see on harilikult pearoog.

Tsepeliinide nimetus tuleneb nende sarnasusest tsepeliini õhulaevadele. Need on sõltuvalt piirkonnast tavaliselt 10–20 cm pikkused, läänepoolsetes maakondades on tsepeliinid üldiselt suuremad kui idapoolsetes. 

Sarnaseid roogasid leiab mitmete teiste rahvaste ja piirkondade köökidest: Poola kirdeosas Suwałki piirkonnas, Podlaasias, Warmias ja Masuurias on nende nimetus *kartacz*, mujal Poolas süüakse *[[Pyzy (roog)|pyzy]]*‘t, Rootsis *[[kroppkaka]]*‘t, Akaadias *[[poutine râpée]]*‘d, Norras *[[raspeball]]*‘i, Saksamaal *[[knödel]]*‘it, Itaalias *canderli*‘t.

## Vaata ka
* Ba-wan

## Viited

## Välislingid
*Leedu kartuliroad
Ristretto

***Ristretto*** (Prantsusmaal ***café serré***) on Itaaliast pärit kohvijook, 20-milliliitrise portsjonina serveeritud suure kontsentratsiooniga kuum espressokohv. Selle valmistamiseks võetakse sama kogus jahvatatud kohvi kui espresso tegemiseks, aga kohvioad on peenema jahvatusega ja ka vett kasutatakse poole vähem. 

*Ristretto* vastand on *[[luongo]]*, milles kasutatakse espressost kaks korda rohkem vett.

## Vaata ka
* Kohvijookide loend
* Espresso
* Luongo

## Viited

## Välislingid
* [WikiHow: Kuidas ristrettot valmistada](http://www.wikihow.com/Make-a-Ristretto-(Espresso-Coffee)) (inglise keeles)
* Kafo.ee: Ristretto
Doppio

***Doppio*** (itaalia keelest *topelt*, ehk **topeltespresso**) on kahekordne espresso, mille valmistamiseks kasutatakse kahte "pitsi" ehk kaks korda rohkem kohvi kui tavalise ehk ühekordse espresso puhul. Selle tulemusel saadakse 60 ml suurune jook.

## Viited
Caffè corretto

***Caffè corretto*** (itaalia keelest *parandatud kohv*) on Itaaliast pärit alkohoolne kohvijook, mis koosneb ühest pitsist espressost, millele on lisatud väike kogus kanget alkoholi, tavaliselt *[[grappa]]*‘t, aga vahel ka *[[sambuca]]*‘t või brändit. Enamasti lisab barista ise espressosse väikese koguse alkoholi, vahel serveeritakse espresso ja alkohol eraldi ning lastakse kliendil ise alkohol doseerida.

*Caffè corretto* on pärast Itaalia okupatsiooni levinud ka Eritreas. Sealsed baristad lisavad kohvile kohalikku *areki*‘t või konjakit. Hispaanias on sarnase joogi nimetus *[[carajillo]]*, Portugalis *café com cheirinho* (*lõhnaga kohv*), Prantsusmaal *café-calva* (*[[kalvados]]iga kohv*), Rootsis, Norras ja Taanis *kaffekask*, *karsk* või *kaffegök*, Mehhikos *cafe con piquete*.

## Vaata ka
* Kohvijookide loend
* Iiri kohv
* Alkoholiga kohv

## Viited
Cheilymenia

***Cheilymenia*** on liudikulaadsete perekond.

## Liike
**[[Cheilymenia aurantiaco-rubra]]*
**[[Cheilymenia granulata]]*
**[[Cheilymenia stercorea]]*
**[[Cheilymenia theleboloides]]*
**[[Cheilymenia vitellina]]*

## Välislingid
*
Daniel Gabriel Fahrenheit

**Daniel Gabriel Fahrenheit** (24. mai (14. mai vkj) 1686 – 16. september 1736) oli Poolas sündinud saksa füüsik, leiutaja ja mõõteriistade valmistaja. Ta leiutas piisavalt täpse kraadiklaasi, et seda kasutada erinevate vaatlejate ja mõõteriistade võrdlemiseks. Lisaks peetakse teda elavhõbedaga kraadiklaasi leiutajaks, millega sai asendada ebatäpsemad alkoholiga kraadiklaasid. Tema mõõteriistade populaarsus viis Fahrenheiti skaala laialdase kasutuselevõtuni.

## Vaata ka
* Anders Celsius

## Viited

## Kirjandus
* 
* 
*  (Latin)
*  (Czech)
* 
*  (Russian)
* 

## Välislingid
*
Kalifaat (telesari)

**"Kalifaat"** (rootsi keeles **"Kalifat"**) on Rootsi triller- ja draamasari. See läks Rootsi Televisioonis eetrisse 12. jaanuaril 2020 ning sai Rootsi TV voogedastusplatvormi SVT Play ajaloo menukaimaks sarjaks. Sari oli Eesti Televisiooni ekraanil 2023. aastal.

Sari põhineb tõestisündinud Bethnal Greeni trio lool: veebruaris 2015 tutvusid kolm teismelist tüdrukut oma koolis Londonis džihaadi värbajatega. Telesarjas on mitu põhilist tegelast: Rootsi Julgeolekuteenistuse agent Fatima, Süüriasse meelitatud Rootsis sündinud noor naine Pervin ja Islamiriigi propaganda ohvriks langenud teismeline tüdruk Sulle. Süžee puutab teemasid nagu islamiäärmuslus, terrorism, islamisse suhtumine moslemite seas, naiste õigused ja inimõigused.

Kõigi kaheksa osa režissöör on Bosnia päritolu Goran Kapetanović. "Kalifaat" jõudis Netflixi märtsis 2020.

## Viited
Gustav Wilhelm von Schlippenbach

**Gustav Wilhelm von Schlippenbach** (?–1711) oli Schlippenbachide aadlisuguvõsast pärit Rootsi sõjaväelane ja ooberst, kes osales Põhjasõjas ning oli Nöteborgi kindluse komandant. Ta oli Kaubi mõisnik.

## Elulugu
Gustav Wilhelm von Schlippenbach sündis Wolmar von Schlippenbachi ja Maria von Bocki peres.

1666. aastal oli ta Viiburi jalaväerügemendis lipnik. Seitse aastat hiljem tõusis ta seal leitnandi auastmeni. 1700. aastal sai ta Ingerimaa tragunirügemendis ooberstleitnandiks. 1701. aastal määrati ta Nöteborgi kindluse komandandiks. Järgmisel aastal sattus kindlus venelaste piiramisrõngasse ning alistus 12. oktoobril rkj. Schlippenbach langes venelaste kätte vangi, kuid vabastati peale Narva langemist 1704. aastal.

Gustav Wilhelm von Schlippenbach suri 1711. aastal.

## Abielu
Gustav Wilhelm von Schlippenbach abiellus Margaretha Gertrude Leijoniga. Abielust sündis Georg Gustav von Schlippenbach.

## Viited


## Kirjandus
* Lewenhaupt, Adam. Karl XII:s officerare. Biografiska anteckningar. 1920.
* Stackelberg, Otto Magnus von. Genealogisches Handbuch der estländischen Ritterschaft. Görlitz. Kd. 1. Lk 725. 1931.
Alopochen

***Alopochen*** on veelindude perekond partlaste sugukonnast.

## Liike
*vaaraohani (*Alopochen aegyptiaca*)

## Välislingid
*
Rasmus Lumi

Rasmus Lumi (sündinud 8. novembril 1975) on Eesti diplomaat.  

Ta on lõpetanud Tartu ülikooli õigusteaduskonna.

Aastatel 2014–2019 oli Lumi Eesti suursaadik Hispaanias ja 2019–2024 Eesti alaline esindaja Euroopa Nõukogu juures.

## Viited
Vastastikune arusaadavus

**Vastastikune arusaadavus** on keeleteaduses olukord, kui kahe erineva keele või murde rääkijad on võimalised üksteist ilma eelneva kokkupuute või erilise pingutuseta mõistma. Seda kasutatakse vahel lisaks sotsiolingvistikale keelte ja murrete eristamiseks. Vastastikune arusaadavus võib olla asümmeetriline, mis tähendab, et ühe keele rääkijad mõistavad teist keelt paremini kui teise keele rääkijad esimest. Maailmas on palju keeli, mille kõnelejad üksteisest mingil määral aru saavad, tihti on oluline ka kontekst. Eesti ja soome keelt on peetud osaliselt vastastikku mõistetavateks.

## Vastastikku arusaadavate keelte loend
### Romaani keeled

* Itaalia ja hispaania keel (osaliselt)
* Portugali ja galeegi keel (väga märkimisväärselt)
* Portugali ja itaalia keel (osaliselt)
* Rumeenia, aromuuni, meglenorumeenia ja istrorumeenia keel (märkimisväärselt)
* Hispaania ja portugali keel (märkimisväärselt)
* Hispaania ja ladiino keel (olenevalt murrakust)

### Germaani keeled

* Taani, norra ja rootsi keel (osaliselt ja asümmeetriliselt)
* Limburgi, hollandi, afrikaani keel ja saksa keel  (osaliselt)
* Hollandi ja friisi keel (osaliselt)
* Inglise ja šoti keel (osaliselt)
* Saksa ja jidiši keel (ainult kõnes, kuna saksa keeles kirjatatakse üldiselt ladina tähestikus ja jidiši keeles heebrea tähestikus)

### Slaavi keeled

* Valgevene, vene ja ukraina (osaliselt)
* Bulgaaria ja makedoonia keel (märkimisväärselt)
* Tšehhi ja slovaki keel (märkimisväärselt)
* Tšehhi ja poola keel (osaliselt ja asümmeetriliselt)
* Makedoonia ja serbia-horvaadi keel (mõõdukalt või märkimisväärselt)
* Poola ja slovaki keel (osaliselt)
* Poola, ukraina ja valgevene keel (mõlemad osaliselt) 
* Serbia-horvaadi ja sloveeni keel (mõõdukalt)

### India keeled

* Bengali, assami ja oria keel
* Chittagongi ja rohingja
* Hindi ja urdu keel (vt hindustani keel) 
* Marathi ja konkani keel (märkimisväärselt)

### Turgi keeled

* Aserbaidžaani, krimmitatari, gagauusi, türgi ja urumi keel (osaliselt ja asümmeetriliselt)
* Usbeki ja uiguuri keel (varem tšagatai keele ida- ja läänemurre)
* Karakalpaki, kasahhi, kirgiisi ja nogai keel

### Austroneesia keeled

* Hiligainoni, kapisnoni ja sebu keel (märkimisväärselt)
* Ibani ja malai keel (osaliselt; eriti Sarawaki malai keelega)
* Tokelau ja tuvalu keel

### Nigeri-Kongo keeled

* Esani ja edo keel
* Ruanda ja rundi keel
* Suulu, ndebele, koosa ja svaasi keel (osaliselt)

### Muud
* Akha, honi ja hani keel
* Tungani ja mandariinihiina keel (eriti Kesktasandike mandariinihiina keelega) (osaliselt)
* Eesti ja soome keel (osaliselt)
* Soome ja karjala (märkimisväärselt)
* Iiri ja gaeli keel (osaliselt)
* Mandžu ja sibe keel
* Tai, lõunatai, lao (isani), põhjatai, šani ja tai-lõõ keel (osaliselt ja asümmeetriliselt)
* Tuneesia araabia ja malta keel (32–33% lausetest)
* Tuneesia araabia ja Liibüa araabia keel (68–70% lausetest)

## Viited

## Kirjandus
* 
* 
* 
*
Roostelised

**Roostelised** (*Pucciniaceae*) on sugukond kandseeni.

## Perekondi
**[[Cumminsiella]]*
**[[Puccinia]]*
**[[Uromyces]]*

## Välislingid
*
Phragmidiaceae

***Phragmidiaceae*** on sugukond kandseeni.

## Perekondi
**[[Arthuriomyces]]*
**[[Phragmidium]]*
**[[Trachyspora]]*
**[[Triphragmium]]*

## Välislingid
*
Phragmidium

***Phragmidium*** on perekond kandseeni.

## Liike
**[[Phragmidium bulbosum]]* (pamplil)
**Phragmidium mucronatum* – roosirooste
**Phragmidium rubi-idaei* – vaarikarooste
**[[Phragmidium sanguisorbae]]*

## Välislingid
*
Cumminsiella

***Cumminsiella*** on perekond kandseeni.

## Liike
**Cumminsiella mirabilissima* – mahoonia-rooste

## Välislingid
*
Mahoonia

**Mahoonia** (*Mahonia*) on kaheiduleheliste taimede perekond tulikalaadsete seltsis.

## Liike
**Mahonia aquifolium* – läiklehine mahoonia 

## Välislingid
*
Puccinia

***Puccinia*** on perekond kandseeni.

## Liike
**Puccinia alli* – sibularooste
**[[Puccinia agrostidis]]*
**[[Puccinia arenariae]]*
**Puccinia asteris* – astrirooste  
**Puccinia coronata* – kroonrooste
**Puccinia graminis* – harilik kõrrerooste, ka rooste kukerpuul
**[[Puccinia hieracii]]*
**[[Puccinia hysterium]]*
**Puccinia pelargonii-zonalis* – rooste kurerehal
**[[Puccinia phragmitis]]*
**[[Puccinia poarum]]*
**[[Puccinia polygoni-amphibii]]*
**Puccinia pruni-spinosae* – ploomipuu-leherooste 
**[[Puccinia pulverulenta]]*
**[[Puccinia punctiformis]]*
**Puccinia recondita* – pruunrooste
**Puccinia ribesii-caricis* – sõstra-karusmarja rooste
**[[Puccinia sessilis]]*
**Puccinia striiformis* – kollane rooste
**[[Puccinia taraxaci]]*
**Puccinia urticata* – nõgeserooste
**[[Puccinia vincae]]*
**[[Puccinia violae]]*

## Välislingid
*
Uromyces

***Uromyces*** on perekond kandseeni.

## Liike
**Uromyces cytisi* – rooste läätspuul
**[[Uromyces dactylidis]]*
**Uromyces fabae* – põldoa rooste
**Uromyces lilii* – liiliarooste
**Uromyces pisi* – hernerooste

## Välislingid
*
Edward Lowassa

**Edward Ngoyai Lowassa** (26. august 1953 Arusha – 10. veebruar 2024 Dar es Salaam) oli Tansaania poliitik, 30. detsembrist 2005 kuni 7. veebruarini 2008 Tansaania peaminister. 

Hariduse omandas Dar es Salaami Ülikoolis ja Bathi Ülikoolis.
Tüüsilmalised

**Tüüsilmalised** (*Basommatophora*) on tigude selts.

## Sugukondi
**Acroloxidae* – liudtigulased
**Lymnaeidae* – mudatigulased
**Physidae* – põistigulased
**Planorbidae* – labatigulased

## Välislingid
*
Tippsilmalised

**Tippsilmalised** (*Stylommatophora*) on tigude selts.

## Sugukondi
**Agriolimacidae* – põldnälklased
**Arionidae* – teetigulased
**Bradybaenidae* – põõsatigulased
**Clausiliidae* – sulgsuulased
**Endodontidae* – ketastigulased
**Helicidae* – vööttigulased
**Limacidae* – nälklased
**Succineidae* – merivaiktigulased
**Vertiginidae* – pisitigulased
**Vitrinidae* – kristallteolised

## Välislingid
*
Helix

***Helix*** on perekond maismaal elavaid tigusid.

## Liike
**Helix pomatia* – harilik viinamäetigu 

## Välislingid
*
Pleospoorilised

**Pleospoorilised** (*Pleosporaceae*) on kottseente sugukond.

## Perekondi
**Pleospora* – pleospoor
**Pyrenophora* – triiptõvik
Neonectria

***Neonectria*** on seente perekond kottseente hõimkonnas.

## Liike
* *Neonectria coccinea* – pärna-komuseen
* *Neonectria ditissima* – lehtpuu-komuseen
* *Neonectria galligena* – viljapuu tüvevähk
* *Neonectria punicea* – paakspuu-komuseen

## Välislingid
*
Diplocarpon

***Diplocarpon*** on seltsi *[[Phacidiales]]* kuuluv seente perekond.

## Liike
**Marssonia rosae* – roosi-tahmlaiksus

## Välislingid
*
Botrytis

***Botrytis*** on seltsi tiksikulaadsed kuuluv seente perekond.

## Liike
**Botrytis cinerea* – kaktuse hahkhallitus, põhjustab hallitust ka lupiinil, floksil, päevakübaral, kellukal, elulõngal, daalial, nelgil, liilial, bergeenial ja siilikübaral.
**Botrytis hyasinthi* – hüatsindi hahkhallitus
**[[Botrytis galanthina]]*
**Botrytis gladiolorum* – gladiooli hahkhallitus

## Välislingid
*
Keldritigu

**Keldritigu** (*Limacus*) on perekond maismaal elavaid tigusid.

## Liike
**Limacus flavus* – kollane keldritigu
*''Limacus maculatus

## Välislingid
*
Nälklased

**Nälklased** (*Limacidae*) on sugukond maismaal elavaid tigusid.

## Perekondi
**Limacus* – keldritigu
**Limax* – seatigu
**Malacolimax* – seenetigu
Gießhübl

**Gießhübl** on vald *(Gemeinde)* Austrias Alam-Austria liidumaal Mödlingi ringkonnas.

See asub Austria pealinnast Viinist lõunas Föhrenberge looduskaitseala naabruses. 416 m kõrgusega Gießhübl on Alam-Austria kõrgeima asukohaga viinamarjakasvatuspiirkond. Algselt oli Gießhübl põllumajandusküla. Tänapäeval on see peamiselt elamurajoon, kuna see asub Viini läheduses ja sellel on otseühendus kiirteega A21.

## Ajalugu

Gießhübl asutati 1592. aastal maaelu struktuuriga asulast. Aastatel 1938–1954 oli Gießhübl (koos veel 96 Alam-Austria vallaga) Suur-Viini osa. 1954. aastal sai Gießhüblist taas omaette vald Alam-Austria liidumaal. Seda tähistati 2004. aasta septembris suurte 50. aastapäeva pidustustega.

## Majandus ja taristu

2001. aastal oli vallas 91 mittepõllumajanduslikku töökohta. 1999. aastal oli vallas 14 põllumajanduslikku ja metsanduslikku ettevõtet. 2001. aasta rahvaloenduse andmetel oli seal vöötavaid tööealisi 730 ja tööhõive oli 48,02%.

## Viited
Myanmari kodusõda

**Myanmari kodusõda** (ka **Myanmari kevadrevolutsioon** või **rahva kaitsesõda**) on käimasolev kodusõda, mis lahvatas kui aastakümneid kestnud mässud 2021. aasta sõjaväelise riigipöörde ja sellele järgnenud meeleavalduste vägivaldse mahasurumise järel eriti akuutseks muutusid. Jaanuariks 2024 olid tuhanded sõdurid alla andnud, kuus kindralit ja tuhanded sõdurid olid alistunud ilma võitluseta. Samas on riigipöörde taga olnud jõud endiselt hästi organiseeritud ja varustatud ning saavad välisabi.

Septembriks 2022 oli tekkinud 1,3 miljonit riigisisest põgenikku ning hukkunud üle 13 000 lapse. Märtsis 2023 hindas ÜRO, et pärast riigipööret on 17,6 miljonit elanikku vajanud humanitaarabi, tekkinud 1,6 miljonit riigisisest põgenikku ning hävinud 55 000 tsiviilehitist. ÜRO Humanitaarasjade Koordinatsioonibüroo andmetel oli naaberriikidesse põgenenud üle 40 000 inimese.

2023. aastal oli vähem kui 40% Myanmari territooriumist sõjaväe (Tatmadawi) kontrolli all. Oktoobris 2023 tekkisid sõjaväe ridades probleemid mehitatusega, kuna deserteerumised ja madal moraal lokkasid. Oktoobris 2023 leidis aset ka Rahvakaitseväe ja Kolme Vennaskonna Liidu suurem pealetung operatsioon 1027, millega õnnestus 28. novembriks võtta 80 baasi, 220 hunta positsiooni ja mitu linna. Novembris toimus vastupealetunge, näiteks operatsioon 1111 Loikawi linna võtmiseks, ja ägenes huntavastane võitlus Arakani ja Tšini osariigis. Operatsiooniga 1027 võtsid huntavastased väed novembrist 2023 jaanuarini 2024 Kawlini ja Laukkai linna.

## Vaata ka
* Myanmari konflikt
* 2021. aasta Myanmari riigipööre
* Myanmari meeleavaldused (2021–)

## Viited

## Välislingid
* International Institute for Strategic Studies – Myanmar Conflict Map
* Special Advisory Council Report – Contestation and Control/Resistance as of 30 June 2022
Peeter Paani sündroom

**Peeter Paani sündroom** on populaarpsühholoogiline termin täiskasvanud inimese kohta, kes on sotsiaalselt ebaküps. See metafoor põhineb mitte täiskasvanuks saamise ja lapsepõlve kinni jäämisel. Väljend on kõnekeeles levinud nii võhikute kui psühholoogide seas alates 1983. aastast kui dr Dan Kiley avaldas teose "The Peter Pan Syndrome: Men Who Have Never Grown Up" (*Peeter Paani sündroom: Mehed, kes pole üles kasvanud*). Aastal 1984 kirjutas Kiley järje "The Wendy Dilemma". Maailma Terviseorganisatsioon Peeter Paani sündroomi ei tunnusta ning seda ei ole Diagnostic and Statistical Manual of Mental Disordersi klassifikatsioonis.

## Vaata ka
* Autismispekter
* Bumerangipõlvkond
* Puer aeternus

## Viited
Autorikša

**Autorikša** (vastavalt piirkonnale ka **auto**, **beebitakso**, **mototakso**, **tuvi**, ***jonnybee***, ***bajaj***, ***chand gari***, ***lapa***, ***tuk-tuk***, ***tum-tum***, ***Keke-napep***, ***Maruwa***, ***Adaidaita Sahu***, ***3wheel***, ***pragya***, ***bao-bao***, ***easy bike***, **CNG** ja ***tukxi***) on ühele või paarile sõitjale määratud kerge kahe- või kolmerattaline mootoriga kaarik, tõmmatava rikša ja rattarikša mootoriga versioon.

Autorikšad on levinud mitmes maailma piirkonnas nii taksode kui ka erasõidukitena. Eriti tavalised on need troopikas ja lähistroopikas, kuna on tavaliselt osaliselt lahtised. Lisaks on need populaarsed arengumaades, kuna on võrdlemisi odavad. Autorikšast on hulganisti erinevaid mudeleid. Kõige klassikalisem on plekist kere või lahtise raamiga kolme rattaga disain, millel on riidest katus ja allakeritavad kardinad, ees koht ja leistang juhile ning taga ruumi reisijatele või kaubale. Teine variant on mootorratas, millele on raam peale ehitatud.

2019. aastal oli maailma suurim autorikšade tootja India Bajaj Auto, aastaga müüdi 780 000 masinat.

## Vaata ka
* Elektririkša
* Jeepney
* Rikša (täpsustus)

## Viited

## Välislingid
* The India 1000 – Wiredi artikkel autorikšade võidusõidust
Temu

**Temu** on Hiina veebiturg, mida haldab veebikaubandusettevõte PDD Holdings. Temu platvormil müüakse väga odavaid tooteid, mis enamasti tarnitakse klientidele otse Hiinast.

Temu ärimudel on võimaldanud sellel saada tarbijate seas populaarseks, kuid see on tekitanud ka muret andmete privaatsuse, sunniviisilise töö, intellektuaalomandi kaitse ja müüdavate toodete kvaliteedi pärast. 

Temu platvorm läks esmakordselt kasutusele 2022. aasta septembris Ameerika Ühendriikides. 2023. aasta märtsis toodi Temu turule Austraalias ja Uus-Meremaal ning järgmisel kuul tutvustati Temu Prantsusmaal, Saksamaal, Itaalias, Hollandis, Hispaanias ja Suurbritannias. Seejärel sisenes Temu Ladina-Ameerika turule ning jaanuaris 2024 käivitati Temu ametlikult Lõuna-Aafrikas. 2024. aasta juuli seisuga tegutseb Temu 49 riigis. 

2024. aasta veebruaris esitas Temu mitu Super Bowli poolajareklaami, pakkudes 15 miljoni USA dollari väärtuses kingitusi. Selle tulemusel kasvas ettevõte nende nime ja liikluse otsingutes. Alates 2024. aasta veebruari Super Bowli reklaamist on Temu jõudnud 100 miljoni aktiivse kasutajani USA-s, üle 130 miljoni rakenduse allalaadimise kogu maailmas ja ligikaudu 420 miljoni veebisaidi külastuse. 

Temu võimaldab Hiina tarnijatel müüa ja tarnida otse klientidele, lootmata sihtriigi vaheturustajatele, muutes tooted soodsamaks. Temu veebioste saab sooritada brauseri või spetsiaalse mobiilirakenduse abil. Temu kasutab suuremahulisi reklaamikampaaniaid Facebookis ja Instagramis. Sensor Toweri uuringud näitasid, et 2023. aasta viimases kvartalis veetsid Temu kasutajad rakenduses keskmiselt 23 minutit nädalas, Amazonis 18 minutit ja eBays 22 minutit.

Temu müüjaid süüdistatakse pidevalt intellektuaalomandi õiguste rikkumises ja teatatud on ka disainivarguste juhtudest.

## Vaata ka
* Ameerika Ühendriikide-Hiina kaubandussõda

## Viited
Dolma

:*Teiste tähenduste kohta vaata artiklit [[Dolma (täpsustus)]].*

**Dolma** (türgi keelest *täidetud*) on Osmanite köögist pärit viinamarjalehe- või kapsarull riisi-, hakkliha- või aedviljatäidisega. Dolmat süüakse kas soojalt või toatemperatuuril ning see on levinud kunagi Osmanite Riigi osaks olnud maades.

## Vaata ka
* Armeenia Dolma Festival
* Täidetud roogade loend
* Sheikh al-mahshi

## Viited

## Allikad
* Alan Davidson, *The Oxford Companion to Food*. .
*
Luhvel

**Luhvel** (ing k *spork*) on söögiriist, mida saab kasutada lusika, kahvli ja vahel ka noana. Luhvlitaolisi söögiriistu on valmistatud alates 19. sajandi lõpust, vanim patent pärineb 1874. aastast. 

Esimesi luhvleid kasutati kilpkonnasupi ja jäätise söömiseks.

Luhvleid kasutatakse näiteks kiirtoidurestoranides, koolides, vanglates, sõjaväes, matkal ja lennukites. Sõna "luhvel" on kohversõna sõnadest "lusikas" ja "kahvel". Selle autoriks on peetud Hanna Kannelmäed.

## Teised söögiriista kombinatsioonid
Loodud on ka muid söögiriista kombinatsioone, näiteks n-ö lurs (lusikas ja kõrs), mida kasutatakse vedelike tarbimisel, mis sisaldavad söödavaid tahkemaid osakesi: jäätisekokteilid jms. Seade võimaldab esmalt kõrre kaudu seda juua ja hiljem paksema osa lusikaga süüa.

Samuti n-ö nuhvel (nuga ja kahvel), mis võimaldab ühe käega lõigata ja pala tõsta. Neid kutsuti ka "Nelsoni noaks", kuna admiral Nelson oli ühekäeline ja kasutas vastavat seadet (ing k *knork*).

## Vaata ka
* Greibilusikas
* Lusikkahaarukka
* Koogikahvel
* Splayd

## Viited

## Välislingid
* The Straight Dope on sporks
* The spork’s weird history, Bee Wilson, *Salon*
Theresienwiese

**Theresienwiese** on piirkond Müncheni Ludwigsvorstadt-Isarvorstadti linnaosas. See on Oktoberfesti ametlik toimumispaik. 

Theresienwiese on ligi 420 000 ruutmeetri suurune ning piirneb läänes Ruhmeshalle ja Baieri sümboli Bavaria ausambaga, idas esperanto keelele pühendatud Esperantoplatziga. 

Theresienwieses on ka 1980. aasta Oktoberfesti pommirünnaku mälestusmärk. Sinna pääseb Bavariaringi ringtee kaudu, põhja pool paistavad Pauluse kiriku tornid.

## Viited
Günther (laulja)

**Mats Olle Söderlund** (lavanimega **Günther**; sündinud 25. juulil 1967 Malmös) on rootsi laulja.

## Diskograafia
### Stuudioalbumid
* "Pleasureman" (2004, Rootsi; 2006, Ameerika Ühendriigid; 2007, Jaapan)

### Singlid
* "Ding Dong Song" (The Sunshine Girlsiga) (2004)
* "Teeny Weeny String Bikini" (The Sunshine Girlsiga) (2004)
* "Touch Me" (Samantha Foxiga) (2004)
* "Crazy and Wild" (The Sunshine Girlsiga) (2004)
* "Tutti Frutti Summer Love" (The Sunshine Girlsiga) (2005)
* "Christmas Song (Ding Dong)" (The Sunshine Girlsiga) (2005)
* "Like Fire Tonight" (The Sunshine Girlsiga) (2006)
* "Sun Trip (Summer Holiday)" (The Sunshine Girlsiga) (2007)
* "Famous" (The Sunshine Girlsiga) (2010)
* "Pussycat" (The Sunshine Girlsiga) (2011)
* "I'm Not Justin Bieber, Bitch" (2013)
* "No Pantalones" (*feat.* The Sunshine Girls) (2016)
* "Love Yourself" (D'Sanziga) (2016)
* "DYNAMITE" (Blizz Bugaddiga) (2017)
* "Sex Myself" (2022)
* "Coupe de Main" (2023)
* "Real Sassy" (2023)

### Külalisesinemised
* "Just Do It" (DJ Oku Luukkainen ja Teflon Brothers) (2021)

## Viited

## Välislingid
* Günthernet.com – Koduleht
* The Eurodance Encyclopedia – Günther ja the Sunshine Girls
Teepõõsas (perekond)

**Teepõõsas** (*Camellia*) on õistaimede perekond kanarbikulaadsete seltsist.

## Liike
**Camellia japonica* – jaapani kameelia
**Camellia sinensis* – teepõõsas, ka teekameelia

## Välislingid
*
Jaapani kameelia

**Jaapani kameelia** (*Camellia japonica*) on õistaimede liik kanarbikulaadsete seltsist.

## Välislingid
*
Hallorav

**Hallorav** (*Sciurus carolinensis*) on liik oravlaste sugukonnast.

## Vaata ka
*Oravapüük

## Välislingid
*
Nemea

**Nemea** on koht Kreeka Peloponnesose kirdeosas, kus kreeka mütoloogia järgi elas Nemea lõvi.

Nemea lõvi tapmine oli üks 12 ülesandest, mille Eurystheus Heraklesele andis.

Nemeas korraldati ka Nemea mänge Zeusi auks.
İstanbuli konventsioon

:*Teiste tähenduste kohta vaata artiklit [[Istanbuli leping]].*

**Euroopa Nõukogu naistevastase vägivalla ja perevägivalla ennetamise ja tõkestamise konventsioon** (ehk **Istanbuli konventsioon**) on Euroopa Nõukogu inimõigusleping naistevastase vägivalla ja lähisuhtevägivalla vastu võitlemiseks, mis avati 11. mail 2011 Istanbulis Türgis. Konventsiooni eesmärk on vägivalla ennetamine, ohvrite kaitsmine ja karistamatuse lõpetamine.

Märtsiks 2019 oli konventsiooni allkirjastanud 45 riiki ja Euroopa Liit. Türgi ratifitseeris esimesena Istanbuli konventsiooni 12. märtsil 2012. Aastatel 2013–2023 ratifitseerisid veel 37 riiki ja Euroopa Liit (Albaania, Andorra, Austria, Belgia, Bosnia ja Hertsegoviina, Eesti, Gruusia, Hispaania, Holland, Horvaatia, Iirimaa, Island, Itaalia, Kreeka, Küpros, Liechtenstein, Luksemburg, Läti, Malta, Moldova, Monaco, Montenegro, Norra, Poola, Portugal, Prantsusmaa, Põhja-Makedoonia, Rootsi, Rumeenia, Saksamaa, San Marino, Serbia, Sloveenia, Soome, Šveits, Taani, Ukraina, Ühendkuningriik). Konventsioon jõustus 1. augustil 2014.

Märtsis 2021 sai Türgist esimene ja siiani ainus riik, mis konventsioonist taganes. Konventsioon muutus Türgis kehtetuks 1. juulist 2021.

1. juunil 2023 kiitis Euroopa Nõukogu heaks Euroopa Liidu liitumise Istanbuli konventsiooniga, Euroopa Liit ratifitseeris selle 28. juunil 2023.

## Vaata ka
* Konventsioon naiste diskrimineerimise kõigi vormide likvideerimise kohta
* Deklaratsioon naistevastase vägivalla likvideerimise kohta
* Viini deklaratsioon ja tegevuskava
* Belém do Pará konventsioon
* Maputo protokoll
* 
* Euroopa Nõukogu lepingute loend

## Viited

## Kirjandus
*

## Välislingid
*Konventsiooni koduleht
*Konventsiooni tekst (eesti keeles)
*Osapooled
Peter Hummelgaard

**Peter Hummelgaard Thomsen** (sündinud 17. jaanuaril 1983 Tårnbys) on Taani poliitik (Sotsiaaldemokraadid).

Peter Hummelgaard lõpetas Tårnby gümnaasiumi 2003. aastal ja Kopenhaageni Ülikooli magistrikraadiga õigusteaduse erialal 2012. aastal. 2005–2008 töötas ta Taani Välisministeeriumis. 2012–2014 oli ta konsultant firmas Advice A/S. 2014–2015 töötas ta poliitilise konsultandina ametiühingus 3F. Lisaks oli ta aastatel 2008–2012 sotsiaaldemokraatide noorsoo-organisatsiooni *Danmarks Socialdemokratiske Ungdom* esimees.

Alates 18. juunist 2015 on Peter Hummelgaard Folketingi liige. 2016–2017 oli ta Folketingi maksukomisjoni esimees. 19. novembrist 2020 kuni 4. veebruarini 2022 oli ta Taani võrdõiguslikkuse minister. 27. juunist 2019 kuni 15. detsembrini 2022 oli ta Taani tööhõiveminister.

15. detsembrist 2022 on ta Taani justiitsminister.

## Viited
Dragonfire

**Dragonfire** ('Draakoni tuli') on Briti suunatud energiat rakendava laserrelva (*laser directed energy weapon, LDEW*) tehnoloogia prototüüp.

Relva arendab koostööprojekt UK Dragonfire, kuhu kuuluvad MBDA UK, Leonardo UK, QinetiQ ja Kaitseteaduste ja Tehnoloogia laboratoorium (*Defence Science and Technology Laboratory, Dstl*). Dragonfire'i testtehnoloogiat kasutatakse Briti relvajõududes tulevaste suunatud energiat rakendavate laserrelvade ja nende potentsiaalse tarkvara hindamiseks.

Dragonfire'it esitleti avalikkusele esmakordselt 2017. aastal Londonis *[[International Defense and Security Equipment|Defence and Security Equipment International]] (DSEI)* konverentsil.

## Viited
Baklava

:*Põhja-Makedoonia ansambli kohta vaata artiklit [[Baklava (ansambel)]].*
:*Mitte segi ajada [[Balaclava]]ga.*

**Baklava** (osmanitürgi keeles باقلوا) on siirupiga üle valatud kihiline filotainaküpsetis mee ja pähklitega. See oli üks Osmanite Riigi levinumatest maiustustest.

Baklava päritolu kohta on erinevaid variante ning lõplik tõde ei ole teada. Tänapäeval on see populaarne kreeka, türgi, iraani, araabia, Levandi, Magribi, Lõuna-Kaukaasia, Balkani, somaali ja Kesk-Aasia köögis.

## Vaata ka
* Mille-feuille
* Struudel
* Sfogliatella
* Magustoitude loend

## Viited

## Allikad
* Reuven Amitai-Preiss and David O. Morgan, eds., *The Mongol Empire and Its Legacy* Brill, 1999. .
* Buell, Paul D. "Mongol Empire and Turkicization: The Evidence of Food and Foodways", p.&nbsp;200*ff*, in Amitai-Preiss, 1999.
* Christian, David. Review of Amitai-Preiss, 1999, in *[[Journal of World History]]* **12**:2:476 (2001).
*
* Perry, Charles. "The Taste for Layered Bread among the Nomadic Turks and the Central Asian Origins of Baklava", in *A Taste of Thyme: Culinary Cultures of the Middle East* (ed. Sami Zubaida, Richard Tapper), 1994. .
*
* Roden, Claudia. *A New Book of Middle Eastern Food*. .
*
* Quoted in Perry (1994).
* Wasti, Syed Tanvir (March 2005), "The Ottoman Ceremony of the Royal Purse", *Middle Eastern Studies* **41**:2:193–200
Oryx (veebisait)

**Oryx** ehk **Oryxspioenkop** on avalikust allikast ammutatud luureteavet (**[[Luureteave avalikust allikast|OSINT]]**) kasutav luure- ja kaitseanalüüsile keskenduv Hollandi veebisait ja sõjandusuuringute töörühm. Oryxi sõnul viitab liitsõna *[[spioenkop]]* (afrikaani keeles "spioonimägi") ‘kohale, kust saab jälgida sündmuste arengut kogu maailmas’. Blogi on kasutanud allikana Al-Jazīrah't, BBC-d, CNN-i, Forbesi, Newsweeki ja The Guardiani.

Oryxi lõid Stijn Mitzer ja Joost Oliemans, kes on kirjutanud ka kaks raamatut Korea rahvaarmee kohta. Mõlemad on varem töötanud Hollandis asuvas Bellingcatis. Oliemans on töötanud ka Janes Information Services'is, mis on Briti avatud lähtekoodiga sõjaväeluure ettevõte. Pärast Stijn Mitzeri ja Joost Oliemansi lahkumist Oryxi blogist võttis saidi administraatori kohustused üle pikaajaline kaastöötaja Jakub Janovsky.
Altis

**Altis** (vanakreeka Ἄλτις) on Peloponnesose loodeosas Elises Olümpias asuv hiis.

Altise varemed paiknevad viljakal tasandil, mida lõunast ja läänest piirab Alpheiósi jõgi ning selle parempoolne lisajõgi Kladeos, Kronose künka lõunanõlval. 8ee on osa Olümpia arheoloogiamälestistest. 

Nimi tähendab Elise murdes 'salu', mis on tõenäoliselt seotud sellega, et varem kasvasid seal puud. Legendi järgi pani Herakles paika Olümpia pühamu piirid keskmega Altise salus. Altis koosnes kahest kinnisest osast, üks 4. sajandist eKr, teine Rooma ajast. Altist ümbritses müür. Altises olid ainult ehitised, mis olid seotud jumalatega, müüri taga buleuteerion, leonidaion, Pheidiase töökoda ja gümnaasium. Altise keskpunkt oli Zeusi altar.
Pooljumal

**Pooljumal** on pooleldi jumalikku päritolu või mingite jumalike omadustega kangelane. Pooljumalad esinevad kõige sagedamini mütoloogias või religioonis.

Kreeka mütoloogias on pooljumal ühe vanema poolt inimene ja ühe vanema poolt jumal.

## Viited
Gumpoldskirchen

**Gumpoldskirchen** on vald *(Marktgemeinde)* Austrias Alam-Austria liidumaal Mödlingi ringkonnas.

Vallaala ulatub Viini nõo tasandikelt Anningeri metsaaladeni Wienerwaldis. Gumpoldskirchen on väga kuulus oma veini, eriti Spätrot-Rotgipfleri segu, ja "Heurigeride" poolest, kuna see meelitab Viinist oma mäenõlva viinamarjaistandustesse palju turiste. Gumpoldskirchen on saanud oma nime Passau Gumpoldi järgi.

## Kliima

Gumpoldskirchenis on pehme mandriline kliima, mis on tingitud selle lähedusest Austria spaapiirkonnale. Otse läänes asuv Wienerwald mõjutab ka kliimat. Meteoroloogia ja geodünaamika keskinstituudil on Gumpoldskirchenis 250 ilmajaama.

## Ajalugu

Kiviaja inimesed asustasid piirkonna u. 6500 aastat tagasi. Seejärel asusid piirkonda elama roomlased ja leiti, et praegust linna läbib oluline transporditee. Isegi eelajaloolistel aegadel kasvatasid varasemad tsivilisatsioonid Eichkogeli nõlvadel veini. 

Juba 14. sajandil oli Gumpoldskirchen turu- ja kohtupidamise paik. 

Gumpoldskirchenit, nagu nii mõndagi tema naabervürstkonda, laastasid kaks korda türklaste Viini piiramised.

18. sajandi lõpuks hakkas Gumpoldskirchen industrialiseeruma. Seal oli palju tehaseid ja see aitas suuresti kaasa Austria-Ungari kiirele industrialiseerimisele.

Pärast anšlussi 1938. aastal sai Gumpoldskirchenist Suur-Viini osa. Teise maailmasõja lõpupoole muutus Gumpoldskircheni ümbrus intensiivse lahingu piirkonnaks saabuvate Nõukogude vägede ja allesjäänud 6. SS-tankiarmee vahel.

Gumpoldskirchen sattus kahjuks 1985. aasta dietüleenglükoolveini skandaali, mille käigus kutsusid paljud Austria veinitootjad üles lisama ebaseaduslikke (ja potentsiaalselt kahjulikke) koostisosi. Skandaal tekitas Austria veinitööstusele kahju, mille ületamise eest see tänagi võitleb.

## Vaatamisväärsusi
### Püha Miikaeli kirik

Püha Miikaeli kirik on gooti stiilis toomkirik Gumpoldskirchenis. Kiriku alt leiti hiljuti avastatud krüpt.

### Saksa ordu linnus

Saksa ordu kasutas seda linnust esmakordselt 1241. aastal ja see toimis kindlusena järgmised paarsada aastat. Loss ehitati ümber 1931. aastal ja pärast anšlussi muudeti see veinitehase uurimisinstituudiks. Loss sai kahjustusi Teise maailmasõja lõpuaastatel ja 1946. aastal anti see kirikule tagasi. 1998. ja 1999. aastal tehti lossis renoveerimistöid ja täna on see populaarne külalistemaja.

### Kaak

Kaak seisab kohe raekoja ees. See on suur 1563. aastal ehitatud kivi, millele on meiseldatud pealdised. Kaak oli linna turuõiguste sümbol. Seda kasutati ka seaduserikkujate karistamiseks, kes seejärel kivi külge aheldati ning mõnikord isegi piinati ja tapeti.

### Raekoda

Vana raekoda ehitati renessansiajal ja oli algselt kohtumaja. Sammassaal on teisel korrusel veel tänagi näha. Raekojas on veel vanu vangikonge, kuid praegu kasutatakse neid laona.

## Viited
Spioenkop

**Spioenkop** (afrikaani keeles) ehk **Spion Kop** (inglise keeles) on mägi Lõuna-Aafrika Vabariigis KwaZulu-Natali provintsis.
Kuusiku jõgi

**Kuusiku jõgi** (ka *Kuusiku peakraav*) on peakraav Saare maakonnas Saaremaa vallas. 

Jõgi suubub merre Kailuka külas.

## Viited
Lõhiskuparsamblad

**Lõhiskuparsamblad** (*Andreaeopsida*) on lehtsammaltaimede hõimkonna klass.

## Seltse
**Andreaeales* – lõhiskupralaadsed

## Välislingid
*
Lõhiskupralaadsed

**Lõhiskupralaadsed** (*Andreaeales*) on lehtsammaltaimede hõimkonna selts.

## Sugukondi
**Andreaeaceae* – lõhiskupralised

## Välislingid
*
Turbasamblad

**Turbasamblad** (*Sphagnopsida*) on lehtsammaltaimede hõimkonna klass.

## Seltse
**Sphagnales* – turbasamblalaadsed

## Välislingid
*
Känniksamblad

**Känniksamblad** (*Tetraphidopsida*) on lehtsammaltaimede hõimkonna klass.

## Seltse
**Tetraphidales* – kännikulaadsed

## Välislingid
*